দি ইনক্রেডিবল হাল্ক (চলচ্চিত্র)
দি ইনক্রেডিবল হাল্ক (ইংরেজি: The Incredible Hulk) ২০০৮ সালে মুক্তিপ্রাপ্ত আমেরিকান সুপারহিরো চলচ্চিত্র মার্ভেল কমিক্সের হাল্ক চরিত্রের উপর ভিত্তি করে নির্মিত একটি চলচ্চিত্র। চলচ্চিত্রটি প্রযোজনা করেছে মার্ভেল স্টুডিওজ এবং পরিবেশক ছিলো ইউনিভার্সাল পিকচার্স। এটি মার্ভেল সিনেম্যাটিক ইউনিভার্স (এমসিইউ)-এর দ্বিতীয় চলচ্চিত্র। চিত্রনাট্যকার জ্যাক পেনের এ চলচ্চিত্রটি পরিচালনা করেছেন লুইস লেটারিয়ার। এতে ব্রুস ব্যানার চরিত্রে অভিনয় করেছেন এডওয়ার্ড নর্টন এবং অন্যান্য চরিত্রে ছিলেন লিভ টাইলার, টিম রথ, টিম ব্লেক নেলসন, টাই বারেল এবং উইলিয়াম হার্ট।